Klippe du som brast for meg
«Klippe du som brast for meg» er den norske utgaven av den engelske salmen «Rock of Ages, Cleft for Me». Teksten ble skrevet i 1776 av Augustus Montague Toplady og fikk melodi i 1831 av Thomas Hastings, men det finnes også en andre melodi, komponert av Richard Redhead i 1853.

Det fortelles av Toplady en dag ble overrasket av et voldsomt tordenvær i Burrington Coombe og han søkte ly mellom to store moloer av kalkstein klipper. Det var her han skrev ned hymnen: Rock of Ages, Cleft for Me, Let me hide myself in Thee.

Salmen fikk norsk tekst i 1868 av Gustav Jensen, og salmen ble inkludert i Norsk salmebok nr. 124. Dette er en av de aller mest kjente salmer i den norske salmeboken. Den er oversatt til omtrent 150 språk, og det er antagelig Luther-salmen «Vår Gud han er så fast en borg» som er mer kjent. Salmene kommer fra forskjellige språk, «Klippe du som brast for meg» er opprinnelig engelsk, mens «Vår Gud han er så fast en borg» opprinnelig er tysk.

Til tross for at dette er en salme, har den også vært brukt verdslig utenfor kirken. Den har blitt innspilt på musikkalbum, blant annet med «Sanger vi minnes»-duoen Wenche Martinsen og Kjell Fjalsett, samt i nyere innspilling med Bjøro Håland.

Tekst

1.
Klippe, du som brast for meg,
la meg skjule meg i deg! 
La det vann og blod som går
fra din sides åpne sår,
rense meg i nådens pakt
fra all syndens skyld og makt.

2.
Om jeg alt mitt beste gav,
fyltes ikke lovens krav.
Ble min iver aldri matt,
gråt jeg både dag og natt,
synd og skyld er alltid der.
Bare du min frelse er!

3.
Intet kan jeg bringe deg,
til ditt kors jeg klynger meg.
Fattig i meg selv jeg er,
hjelpeløs til deg jeg ser.
Rens meg, Jesus, i ditt blod,
gi meg liv i nådens flod.

4.
Ved hvert flyktig åndedrag
og når jeg skal dø en dag,
når til ukjent land jeg går,
når jeg for din domstol står
klippe, du som brast for meg,
la meg skjule meg i deg!